《淋雨叹》
明代·区大枢

渰渰伏雨，浩浩洪泉。溢霤决渠，沉涂塞渊。堂阶藓积，屋瓦蜗缘。

车有停轨，突无常烟。经旬杜户，累日如年。嗟尔贫士，长歌自怜。

作者简介：区大枢，字用环，一字元宰。高明人。益长子。明神宗万历元年（一五七三）举人。谒选得郡丞，不就。晚年令安远，转岳州通判。数月卒于官。有《振雅堂》、《廉江》、《岳阳》稿。清道光《广东通志》卷二九七、清光绪《高明县志》卷一三有传。